CELEX: 32017D0197
Language: sk
Date: 2017-02-02 00:00:00
Title: Vykonávacie rozhodnutie Komisie (EÚ) 2017/197 z 2. februára 2017, ktorým sa mení vykonávacie rozhodnutie (EÚ) 2016/1138, pokiaľ ide o určité lehoty na používanie noriem UN/CEFACT na výmenu informácií o rybolove [oznámené pod číslom C(2017) 457]

4.2.2017   
            
            
               SK
            
            
               Úradný vestník Európskej únie
            
            
               L 31/27
            
         VYKONÁVACIE ROZHODNUTIE KOMISIE (EÚ) 2017/197
   z 2. februára 2017,
   ktorým sa mení vykonávacie rozhodnutie (EÚ) 2016/1138, pokiaľ ide o určité lehoty na používanie noriem UN/CEFACT na výmenu informácií o rybolove
   
      
         [oznámené pod číslom C(2017) 457]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva a ktorým sa menia a dopĺňajú nariadenia (ES) č. 847/96, (ES) č. 2371/2002, (ES) č. 811/2004, (ES) č. 768/2005, (ES) č. 2115/2005, (ES) č. 2166/2005, (ES) č. 388/2006, (ES) č. 509/2007, (ES) č. 676/2007, (ES) č. 1098/2007, (ES) č. 1300/2008, (ES) č. 1342/2008 a ktorým sa zrušujú nariadenia (EHS) č. 2847/93, (ES) č. 1627/94 a (ES) č. 1966/2006 (1), a najmä na jeho články 111 a 116,
   so zreteľom na vykonávacie nariadenie Komisie (EÚ) č. 404/2011 z 8. apríla 2011, ktorým sa ustanovujú podrobné pravidlá vykonávania nariadenia Rady (ES) č. 1224/2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky rybného hospodárstva (2), a najmä na jeho článok 146j,
   keďže:
   
               (1)
            
            
               Systémy vlajkových členských štátov by mali byť schopné zasielať oznamy zo systému monitorovania plavidiel a odpovedať na žiadosti o údaje zo systému monitorovania plavidiel pomocou normy Centra OSN pre uľahčovanie obchodu a elektronické podnikanie (UN/CEFACT) v súlade s článkom 146f nariadenia (EÚ) č. 404/2011.
            
         
               (2)
            
            
               V článku 146d nariadenia (EÚ) č. 404/2011 sa stanovuje, že zasielanie oznamov vrátane údajov zo systému monitorovania plavidiel vždy musí prebiehať cez prenosový kanál elektronickej siete na výmenu údajov o rybolove, ktorú členským štátom sprístupnila Komisia.
            
         
               (3)
            
            
               Vo vykonávacom rozhodnutí Komisie (EÚ) 2016/1138 (3) sa stanovujú lehoty na používanie noriem UN/CEFACT na výmenu informácií o rybolove
            
         
               (4)
            
            
               Dodanie siete prenosového kanála sa omeškalo o štyri mesiace a členské štáty potrebujú dostatočný čas na inštaláciu a testovanie.
            
         
               (5)
            
            
               Preto je vhodné predĺžiť určité lehoty stanovené vo vykonávacom rozhodnutí (EÚ) 2016/1138 na účely využívania predmetných noriem UN/CEFACT.
            
         
               (6)
            
            
               Vykonávacie rozhodnutie (EÚ) 2016/1138 by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Výmena údajov zo systému monitorovania plavidiel
   Článok 1 vykonávacieho rozhodnutia (EÚ) 2016/1138 sa nahrádza takto:
   
      „Článok 1
      1.   Od 1. februára 2017 sa formát na nahlasovanie údajov zo systému monitorovania plavidiel uvedených v článku 146f vykonávacieho nariadenia (EÚ) č. 404/2011 a súvisiace vykonávacie dokumenty menia podľa formátu UN/CEFACT P 1000-7: špecifikácie domény polohy plavidiel uverejnené v hlavnom registri údajov na stránke Európskej komisie venovanej rybárstvu.
      2.   Od 1. júla 2018 musia systémy vlajkových členských štátov dokázať reagovať na žiadosti o údaje zo systému monitorovania plavidiel, ako sa uvádza v článku 146f ods. 3 vykonávacieho nariadenia (EÚ) č. 404/2011, vo formáte zmenenom podľa odseku 1 tohto článku.“
   
   Článok 2
   Adresáti
   Toto rozhodnutie je určené členským štátom.
   
      V Bruseli 2. februára 2017
      
         
            Za Komisiu
         
         Karmenu VELLA
         
            člen Komisie
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 112, 30.4.2011, s. 1.
   
      (3)  Vykonávacie rozhodnutie Komisie (EÚ) 2016/1138 z 11. júla 2016, ktorým sa menia formáty založené na norme UN/CEFACT na výmenu informácií o rybolove (Ú. v. EÚ L 188, 13.7.2016, s. 26).